hotchpotch/miracl-hf-unified huggingface dataset:
Matti Saari (jalkapalloilija)
Matti Saari (s. 3. marraskuuta 1994 Tuusula) on suomalainen jalkapalloilija, joka edustaa Kolmosessa pelaavaa Tampere Unitedia. Pelipaikaltaan hän on hyökkääjä.
Saari on Tuusulan Palloseuran kasvatti. Hän pelasi kauden 2012 Ykkösen HIFK Fotbollissa 20 ottelua tehden kaksi maalia. Vuodet 2013–2014 Saari edusti Kakkosessa pelannutta Keski-Uusimaata tehden 50 pelissä 19 maalia. Vuonna 2015 Saari siirtyi Veikkausliigassa pelanneeseen Tampereen Ilvekseen. Hän edusti aluksi seuran reservijoukkuetta Kolmosessa ja teki kahdessa ottelussa neljä maalia. Ensiesiintymisensä pääsarjatasolla Saari teki lokakuussa 2015 Seinäjoen Jalkapallokerhoa vastaan, tullen vaihdosta kentälle Jaakko Juutin tilalle. Hän pelasi kauden aikana kolmessa Veikkausliigan ottelussa. Kaudeksi 2016 Saari siirtyi Kolmosessa pelaavaan Tampere Unitediin.
Saari pelasi nuorten maajoukkueissa kaksitoista ottelua vuosina 2010–2012.
Gary Hunt
Gary Hunt (s. 11. kesäkuuta 1984 Southampton) on brittiläinen uimahyppääjä. 176 senttimetriä pitkä ja 65 kilogrammaa painava Hunt kilpailee nykyisin korkeissa uimahypyissä.
Hunt saavutti MM-kultaa korkeista hypyistä vuoden 2015 MM-kilpailuista Kazanista yhteispistein 629,30. Vuoden 2013 MM-kilpailuista Barcelonasta hän saavutti samasta lajista hopeaa. Vuoden 2006 Kansainyhteisön kisoissa Melbournessa Hunt edusti Englantia ja saavutti pronssia 10 metrin kerroshyppyjen parikilpailusta.
Hunt on voittanut Red Bullin järjestämän korkeiden uimahyppyjen maailmancupin viidesti vuosina 2010, 2011, 2012, 2014 ja 2015. Hän on historian menestynein urheilija lajissaan.
Teuvo Nortia
Teuvo Antti Oskari Nortia (16. lokakuuta 1922 – 7. joulukuuta 1996) oli suomalainen kemisti ja professori. Hän oli Turun yliopiston epäorgaanisen kemian professori 1976–1986. Hänen tutkimusalaansa oli koordinaatiokemia.
Hans Erich Nossack
Hans Erich Nossack (1901–1977) oli saksalainen kirjailija. Hänen tuotantonsa muodostuu novelleista, romaaneista, näytelimsitä, runoista ja esseistä. Tuotannossa korostuvat sodan kauhujen herättämät kafkamaiset pelot ja nykyihmisen irrallisuus.
Nossach sai vuonna 1961 Georg Büchner -palkinnon. Hänen kunniakseen jaettiin vuosina 1989–2007 Hans Erich Nossackin palkinto.
Tuomas Toivainen
Tuomas Toivainen (s. 11. huhtikuuta 1998 Rovaniemi) on suomalainen käsikirjoittaja, ohjaaja, ääninäyttelijä ja itseoppinut animaattori.
Toivainen on käsikirjoittanut ja ohjannut Yle TV2:lla ja Yle Areenassa esitettävän animaatiosarjan "Hullu – hullumpi – yläaste" sekä Yle Areenassa olevan sarjan "Näin tehtiin Hullu – hullumpi – yläaste". Yle Areenassa on esitetty myös Toivaisen animaatioelokuva "Karin enkelit", joka on "Hullu – hullumpi – yläasteen" eräänlainen esiaste.
Toivainen oli "Talent Suomi" -kisan semifinalisti vuonna 2012. Vuonna 2013 hän voitti yhdessä Mikael ja Joel Mannisen kanssa Yle Areenan viikon sketsikilpailun yleisöäänestyksen ja vuonna 2014 "Pasila 2.5 – The Spin-Offin" hahmopiirustuskilpailun. Toivainen on palkittu vuonna 2015 Rovaniemen kaupungin kulttuuritekopalkinnolla ja vuonna 2016 Koura-palkinnolla vuoden 2015 parhaasta lasten- ja nuortenohjelmasta "Hullu – hullumpi – yläaste".Hullu-hullumpi-yläaste on ollut myös ehdolla vuosien 2015 ja 2018 parhaaksi lasten- ja nuortenohjelmaksi Kultainen Venla -kilpailussa.
Toivainen on tehnyt vuonna 2017 "Kirjastokaistalle" 8-osaisen YouTube -animaation "Kallen ja Keijon kirjastoluokat."
Toivanen toimii itse perustamansa Tarinapaja Oy:n toimitusjohtajana.
Särkijärvi (Ylöjärvi, Lavajärvi)
Särkijärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.
Järvi on 800 metriä pitkä, 200 metriä leveä ja sen pinta-ala on 12 hehtaaria. Järveen laskee vain kaksi ojaa ja sen laskuoja lähtee järven luoteispäästä. Noin 400 metriä pitkä laskuoja laskee Sammatinjärveen. Vesi viipyy järvessä laskennallisesti 269 vuorokautta. Järvellä on kaksi maatilaa ja sen 1,7 kilometriä pitkälle rantaviivalle on rakennettu runsaasti vapaa-ajan asuntoja. Niille johtaa tiet yhdystieltä 2773. Järven itäpuolella kulkee kantatie 65 ja länsipuolella Tampere-Seinäjoki-junarata. Särkivuoren etelärinteella järven rannan tuntumassa on luonnonsuojelualue.
Järven vedenlaatua on tutkittu vuosina 1964, 1985, 1990, 1994, 1995, 2000 ja 2003. Vesi on ruskeaa, mutta siinä on vähän humusta. Veden happamuustaso on kesät ja talvet normaalitasolla. Järven puskurikyky happamuutta vastaan on hyvä. Vedessä on kohonneita ravinnepitoisuuksia. Tämän vuoksi järvi on lievästi rehevöitynyt, mutta levää esiintyy kuitenkin ennustettua enemmän. Vesi kerrostuu lämpötilan mukaan ja on aiheuttamassa pohjakerrkoksissa happivajetta. Happivaje on talvisin voimakkainta, jolloin pohjan tasolla vesi on hapetonta ja pintavesien hapipitoisuus alentunutta. Happikato on aiheuttanut kalakuolemia vuonna 1994 ja 2003. Happikato aiheutti sisäistä kuormitusta. Särkijärvi soveltuu virkistyskäyttöö tyydyttävästi.
Tapio Nummenmaa
Tapio Nummenmaa (9. marraskuuta 1931 – 12. toukokuuta 2000) oli suomalainen psykologi ja professori. Hän tutki ilmeiden ulottuvuuksia, kehityspsykologiaa ja psykologian menetelmäkysymyksiä. Hän julkaisi tutkimuksia ja oppikirjoja.
Nummenmaa kirjoitti ylioppilaaksi Tampereen yhteiskoulusta 1950. Hän oli Tampereen yliopiston psykologian professori 1965–1996 ja väitteli filosofian tohtoriksi 1998 aiheesta "Divine motions and human emotions in the Philebus and in the Laws. Plato's theory of psychic powers".
Pikku Oksjärvi
Pikku Oksjärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.
Järven pituus on 300 metriä, leveys 150 metriä ja sen pinta-ala on 3,3 hehtaaria. Järveen ei laske muita tulo-ojia kuin Iso Oksjärven laskuoja. Vesi viipyy järvessä keskimäärin 23 vuorokautta. Järvellä on ollut maatila, mutta nykyään sen rannoilla on neljä vapaa-ajan asuntoa. Niille johta tie kantatieltä 65.
Järven vedenlaatua on tutkittu vuosina 1993 ja 2000. Vesi on lievästi ruskeaa ja siinä on kohtalaisesti humusta. Vaikka vesi virtaakin järven läpi, on Pikku Oksjärven vesi ruskeampaa kuin yläpuolella olevalla Iso Oksjärvellä. Järven happamuustaso oli vuonna 1993 hapahkoa, mutta syksyllä 2000 normaali. Järven puskurikyky happamoitumista vastaan on tyydyttävä. Sen veden ravinnepitoisuudet ovat lievästi rehevöityneen järven tasolla. Verrattuna Iso Oksjärveen, sen pitoisuudet olivat kaksinkertaiset. Tämä viittaisi valuma-alueen kuormitukseen. Syksyllä 1993 järven happitilanne oli erinomainen. Talvella sen sijaan lämpökerrostuminen voi aiheuttaa happikatoa. Järven vedenlaatu on siis hyvä.
Vanhassa pitäjänkartassa 1840−1850-luvuilta kirjoitti järven nimen "Vähä Oksijärvi".
Iso Oksjärvi (Ylöjärvi)
Iso Oksjärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.
Järvi on 1,2 kilometriä pitkä, 350 metriä leveä ja sen pinta-ala on 24 hehtaaria. Siihen laskee viisi metsä- ja suo-ojaa. Järven laskuoja lähtee sen pohjoispäästä ja virtaa kantatien 65 ali puolen kilometrin matkan Pikku Oksjärveen. Järvessä on yksi saari, joka on asuttu. Rantaviivan pituus 3,1 kilometriä pitkä ja järvellä on vain vapaa-ajan asuntoja. Niitä on lähes 40 ja niille johtaa tie yhdystieltä 2774. Kantatie 65 ohittaa järven länsipuolelta, mutta siihen ei ole tienhaaroja.
Järven vedenlaatua on tutkittu vuosina 1964, 1966, 1973, 1990 ja 1999. Sen vesi kirkasta, väritöntä eikä humusta ole kovinkaan paljon. Veden happamuustaso on normaali ja järven puskurikyky veden happamoitumista vastaan on normaali. Veden ravinnetasot ovat alhaalla ja 1990-luvulla arvot alittivat karujen järvien rajat. Vaikuttaa siltä, ettei vapa-ajan asutus ole kuormittanut järveä liikaa, mutta on merkkejä siitä, että järvi saattaa muuttua lievasti reheväksi järveksi. Vuonna 1973 oli järven happitilanne hyvä, mutta vuonna 1990 syksyllä se oli jo heikentynyt. Silloin oli pohjan läheisyydessä hapettomia vyöhykkeitä. Hapettomuus aiheuttaa sameutta ja ravinteiden kumpuamista ylempiin vesikerroksiin.
Ylöjärven pitäjänkartassa noin 1840−1850-luvuilta kirjoitti järven nimen "Iso Oksijärvi" ja esitti sen asumattomana järvenä, jonka rannoilta niitettiin heinää. Järvestä laski oja "Vähä Oksijärveen".
Länsikatalaani
Länsikatalaani ("català occidental") on itäkatalaanin rinnalla toinen katalaanin kielen päämurteista. Länsimurteita puhutaan Katalonian länsiosissa, Valenciassa, Andorrassa ja Aragonian katalaaninkielisellä Franja de Ponent -alueella.
Marjatta Nuoreva
Helvi Riitta (Iiris) Marjatta Nuoreva-Westerberg (s. 27. helmikuuta 1944 Heinola) on suomalainen taidegraafikko.
Nuoreva syntyi sosiaalineuvos Vilho Nuorevan ja Helvi Pälviön perheeseen. Hänen ensimmäinen puolisonsa 1967–1990 oli Jukka Erkki Ervamaa ja toinen vuodesta 1992 on kirjailija Caj Westerberg. Ylioppilaaksi Nuoreva tuli 1962, minkä jälkeen hän opiskeli Taideteollisessa oppilaitoksessa 1963–1968. kuvaamataidonopettajaksi. Nuoreva työskenteli Alppilan yhteislyseon kuvaamataidon opettajana 1969–1973. Hän toimi Keski-Suomen läänintaiteilijana 1982–1986. Valtion taiteilijaeläke hänelle myönnettiin 2007.
Grafiikan pariin ja Pentti Kaskipuron vaikutuspiiriin Nuoreva päätyi jo opintojensa loppuvaiheessa ja ryhtyi taidegraafikon alalle vuonna 1974. Nuoreva on käyttänyt teoksissaan melko harvinaista ja työlästä mezzotintaa, jota hän on myös kehittänyt menetelmänä. Nuoreva kuvasi varhaistöissään kukkia ja aluskasvillisuutta, mutta myöhemmin aiheiksi tulivat voimakkain viivoin piirretyt kivet, kalliot ja kivivyöryt. Hänet on palkittu muun muassa 1. palkinnolla puolalais-suomalaisessa grafiikkakilpailussa 1977, valtion taidepalkinnolla 1977 ja Taide sairaalassa -ideakilpailun 1. palkinnolla 2009.
Tammisaaren metsäkoulu
Tammisaaren metsäkoulu on aiemmin Suomessa toiminut metsäkoulu eli oppilaitos, joka antoi opetusta metsätalouden alalla.
Tammisaaren metsäkoulun tarkoituksena oli antaa metsätalousopetusta metsänomistajille ja sellaisille itsenäisesti työskenteleville nuorille miehille, jotka halusivat antautua metsäalalle.
Koulu oli metsähallituksen ohjauksen ja valvonnan alainen, ja se oli sijoitettu valtion omistamaan taloon Tammisaaren kaupungissa. Se toimi vuosittain syyskuun 1. päivästä toukokuun 1. päivään. Koulun johtaja oli samalla Tammisaaren hoitoalueen metsänhoitaja.
Oppilaita, joiden tuli olla 18–30 vuoden ikäisiä, otettiin otettiin vuosittain vähintään 12 ja enintään 20. Omakätiset hakemukset oli jätettävä koulun johtajalle viimeistään kuukautta ennen syyslukukauden alkamista, ja niihin oli liitettävä seuraavat asiakirjat:
As-Suwayda
As-Suwayda tai Suwayda () on kaupunki Syyrian eteläosassa. Kaupunki on as-Suwaydan maakunnan ja sen as-Suwaydan piirikunnan keskus. Vuoden 2004 väestönlaskennassa kaupungin väkiluku oli 73 641 asukasta ja koko piirikunnan väkiluku 180 907 asukasta.
Kaupunki sijaitsee 1 800 metrin korkeuteen kohoavan Jabal al-Duruzin vuoren juurella. Syyrian pääkaupunki on linnuntietä noin 93 kilometriä pohjoiseen ja Jordanian raja lähimmillään noin 37 kilometrin päässä lounaassa.
Suwayda on perustettu 1. vuosisadalla eaa. Se joutui Rooman valtakunnan osaksi 1. vuosisadalla jaa. Paikkakunta sai piispanistuimen 5. vuosisataan mennessä. Kaupungista on löydetty roomalaisen temppelin (3. vuosisata) ja bysanttilaisen kirkon (5. vuosisata) rauniot.
Nykyään kaupunki on alueen maataloustuotannon keskus. Noin 15 kilometriä kaupungin länsipuolella sijaitsee at-Thaalan sotilaslentoasema.
As-Suwaydan maakunta on väestöltään Syyrian vähemmistöä edustavien druusien keskeistä asuinaluetta. Syyrian sisällissodan druusit ovat vastustaneet sekä Syyrian yksinvaltaisen presidentinhallinnon että äärimuslimien linjaa. Suwaidan kaupunki on siksi voitu katsoa olleen Syyrian hallitusta vastustavien oppositiovoimien käsissä. Pitkään varsin rauhallisena pysyneellä seudulla raportoitiin elokuussa 2014 väkivaltaisista yhteenotoista paikallisväestön ja Syyrian hallituksen tukijoihin kuuluvan NDF-ryhmittymän sekä sunnien aseistamien, jihadistijärjestö Jabhat al-Nusran (Al-Nusran rintama) tukemien beduiinijoukkojen välillä.
Islamistiryhmittyvät yrittivät vallata kaupungin länsipuolella sijaitsevaa at-Thaalan sotilaslentoasemaa Syyrian hallituksen joukoilta 9–18 kesäkuuta 2015. Druusijohtajat ottivat aluksi melko neutraalin kannan islamistien ja Syyrian armeijan välisiin taisteluihin, jotka eivät kohdistuneet varsinaisesti druusiasutuksiin. Mutta kun islamistiryhmä Al-Nusran rintama oli surmannut 20 druusikyläläistä pohjoisessa Idlibin maakunnassa, as-Suwaydanin druusijohtajat taivuttivat sotilaallisen druusiryhmittymän (Jaysh al-Muwahhideen) liittymään maan hallituksen puoleiseen rintamaan. Islamistiryhmät joutuivat vetäytymään pois osin jo valtaamastaan lentotukikohdasta.
Syyskuussa 2015 kaupungissa järjestettiin laajaksi kuvailtuja opposition rauhanomaisia mielenosoituksia, joissa esimerkiksi vaadittiin polttoaineiden ja sähkön saatavuuden parantamista sekä kuvernöörin eroa. Valtion virallinen media pysyi hiljaa mielenilmauksesta. Muutaman päivän kuluttua uutisoitiin pommi-iskuista, joiden osana esimerkiksi paikallisväestön enemmistöä edustavien druusien johtajiin kuuluva sheikki tapettiin autopommilla. Tämä muutti mielenilmauksia väkivaltaisemmaksi yhteenotoksi. Aiemman presidentin Hafez al-Assadin patsas kumottiin samassa yhteydessä.
Aja!
Aja! on Maija Vilkkumaan 18. syyskuuta 2015 julkaistu seitsemäs studioalbumi. Albumi oli Vilkkumaan ensimmäinen sooloalbumi sitten vuonna 2010 julkaistun "Kunnes joet muuttaa suuntaa" -albumin. Albumin on tuottanut Hank Solo. Ensimmäisellä listaviikollaan "Aja!" nousi Suomen virallisen albumilistan seitsemänneksi, joka on myös sen paras sijoitus.
Albumin ensimmäinen single ”Lissu ja mä” julkaistiin 22. toukokuuta 2015. Kappale nousi yhdeksi viikoksi latauslistan kuudenneksi. Toinen single ”Kissavideoita” julkaistiin 11. syyskuuta 2015.
Fidelis Gadzama
Fidelis Gadzama (s. 20. lokakuuta 1979 Nigeria) on aktiiviuransa päättänyt nigerialainen pikajuoksija. Hän oli mukana vuoden 2000 kesäolympialaisissa kultaa voittaneen Nigerian pitkän viestin joukkueen alkueräjoukkueessa.
Azealia Banks
Azealia Banks (s. 31. toukokuuta 1991 New York City, New York, Yhdysvallat) on yhdysvaltalainen pop-laulaja ja rap-artisti. Hänet tunnetaan parhaiten hittikappaleestaan "212". Banks on myös tunnettu lukuisista riidoista muiden julkkisten kanssa.
Matti Saurio
Matti Saurio (28. toukokuuta 1898 Virolahti – 21. kesäkuuta 1971 Helsinki) oli suomalainen everstiluutnantti ja yrittäjä, joka tunnetaan Solifer-tuotemerkin alullepanijana. Hän perusti vuonna 1935 Matti Saurio Oy:n ja vuonna 1950 Saurion tehdas Oy:n, joka alkoi valmistaa Solifer-merkillä aluksi polkupyörien ajovalaisimia ja dynamoja. Yhtiöstä kehittyi Bensowin omistuksessa mopojen, polkupyörien ja matkailuvaunujen valmistaja ja Oy Lohja Ab:n omistuksessa Pohjoismaiden suurin matkailuvaunuyritys Oy Lohja Caravan Ab, joka nykyisin tunnetaan nimellä SoliferPolar Ab.
Saurio pääsi ylioppilaaksi 1917, kävi kadettikoulun 1919–1920 ja sotakorkeakoulun 1923–1927. Hän eteni sotilasuralla ja ylennettiin everstiluutnantiksi 1935, samana vuonna jona hän siirtyi siviilitöihin ja perusti oman yrityksensä.
Yrityksessään Saurio oli mukana kehittämässä muun muassa Solifer-dynamoa ja kuulasaranaa, jollainen on yhä Abloy-yhtiön tuotannossa. Saurion tärkeä yhtiökumppani oli myöhemmin Hackmanin toimitusjohtajana toiminut Heinz Ramm-Schmidt.
Erik Johan Wennerqvist
Erik Johan Wennerqvist (14. joulukuuta 1800 Turku – 28. syyskuuta 1872 Tampere) oli suomalainen Tampereella vaikuttanut muurari- ja rakennusmestari, joka suunnitteli myös rakennuksia itse. Tampereen kaupungin historiankirjoittaja Väinö Voionmaa ja rakennusmestari Heikki Tiitola luonnehtivat myöhemmin Wennerqvistiä ""Tampereen rakennusmestarien ja rakennusurakoitsijain suojeluspyhimykseksi"".
Wennerqvist suoritti mestarinäytteensä Turussa vuonna 1828. Hän toimi turkulaisen muurarimestari Stephan Träskelinin apulaisena, ja hän saapui Tampereelle sen jälkeen kun Träskelin oli saanut Finlaysonin uuden kuusikerroksisen tehdasrakennuksen "Kuusvooninkisen" muurausurakan. Kuusvooninkinen rakennettiin vuosina 1836–1837 Wennerqvistin toimiessa töiden johtajana. Rakennuksen muuraukseen käytettiin noin 400 000 – 500 000 tiiltä, ja myös rakennuksessa käytettyjen Fiskarsin valamien 90 valurautapylvään ja tehtaan voimanlähteenä toimineen valurautaisen vesirattaan osien paikallesaanti vaati suuren työn.
Töiden valmistuttua Wennerqvist jäi asumaan Tampereelle, ja hän sai kaupungin maistraatilta vuonna 1838 oikeuden rakennustoiminnan harjoittamiseen. Wennerqvist suunnitteli ja rakensi vuosina 1838–1870 Finlaysonille toistakymmentä rakennusta. Hän suunnitteli myös vuonna 1867 Puuvillatehtaankatu 3:een valmistuneen Tampereen ensimmäisen posti- ja lennätintalon. Finlaysonin ohella Wennerqvist suunnitteli ja urakoi rakennuksia yksityisille talonomistajille. Vuonna 1848 hän perusti fajanssitehtaan, jossa valmistettiin uunikaakeleita. Tämä tehdas ei kuitenkaan toiminut pitkään. Wennerqvist johti myös Frenckellin paperitehtaan rakennustöitä 1840-luvulla. Hän oli pitkään ainoa rakennuspiirustuksia laatinut henkilö Tampereella.
Heinz Ramm-Schmidt
Heinz Harald Ramm-Schmidt (s. 1. marraskuuta 1920 Viipuri) on suomalainen yritysjohtaja ja kilpapurjehtija, koulutukseltaan diplomiekonomi. Hän toimi muun muassa Soliferin yhtenä avainhenkilönä 1950–1970 ja Hackmanin toimitusjohtajana 1971–1988. Swan 37 -veneellään "Tarantella II" Ramm-Schmidt voitti Gotland runt -avomeripurjehduksen kuusi kertaa vuosina 1971–2003.
Norjan kansalainen Ramm-Schmidt taisteli talvisodassa ruotsalaisten vapaaehtoisten riveissä. Välirauhan aikana hän sai Suomen kansalaisuuden, mutta talvisodassa saamansa jalkavamman takia ei päässyt mukaan jatkosotaan.Hän opiskeli Svenska handelshögskolanissa ja toimi jo opiskeluajoista lähtien Matti Saurion yrityksen konttoripäällikkönä ja myöhemmin jonkin aikaa toimitusjohtajana. Hän johti yrityksen Solifer-merkkisten tuotteiden kuten polkupyörän dynamon ja mopomalli Solifer Exportin suunnittelua ja tuotantoa. Kun yritys myytiin Oy Bensow Ab:lle vuonna 1956, Ramm-Schmidt jatkoi yrityksen palveluksessa vuoteen 1971 saakka, jolloin hän siirtyi Hackmanin toimitusjohtajaksi.
Heinz Ramm-Schmidt on julkaissut purjehdusaiheisen muistelmakirjan "Historien om Swanen Tarantella" (1999) ja Solifer-yhtiön alkuvaiheista kertovan teoksen "När Finland reste sig ur krigens aska" (2002).
Bankekindin kihlakunta
Bankekindin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 508,12 neliökilometriä ja asukasluku 11 834 henkeä. Kihlakuntaan kuuluneet kunnat olivat Vårdsberg, Askeby, Örtomta, Bankekind, Grebo, Värna, Björsäter ja Åtvid.
Kihlakunnan tuolloisista kunnista Askeby, Bankekind, Vårdsberg ja Örtomta kuuluvat nykyään Linköpingin kuntaan ja muut Åtvidabergin kuntaan.
Hanekindin kihlakunta
Hanekindin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 257,46 neliökilometriä ja asukasluku 7 394 henkeä. Kihlakuntaan kuuluneet kunnat olivat Vist, Landeryd, Skeda, Slaka, Kärna ja Kaga.
Kihlakunnan tuolloiset kunnat kuuluvat nykyään Linköpingin kuntaan.
Gullbergin kihlakunta
Gullbergin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 278,97 neliökilometriä ja asukasluku 6 429 henkeä. Kihlakuntaan kuuluneet kunnat olivat Vreta kloster, Stjärnorp, Ljung, Flistad ja Björkeberg.
Kihlakunnan tuolloiset kunnat kuuluvat nykyään Linköpingin kuntaan.
Bobergin kihlakunta
Bobergin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 342,47 neliökilometriä ja asukasluku 7 750 henkeä. Kihlakuntaan kuuluneet kunnat olivat Klockrike, Brunneby, Kristberg, Ekebyborna, Lönsås, Älvestad, Skeppsås, Vallerstad ja Fornåsa.
Kihlakunnan tuolloisista kunnista Skeppsås ja Vallerstad kuuluvat nykyään Mjölbyn kuntaan ja muut Motalan kuntaan.
Dalin kihlakunta
Dalin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 118,28 neliökilometriä ja asukasluku 3 603 henkeä. Kihlakuntaan kuuluneet kunnat olivat Strå, Sankt Per, Nässja, Örberga, Herrestad, Källstad, Rogslösa ja Väversunda.
Kihlakunnan tuolloiset kunnat kuuluvat nykyään Vadstenan kuntaan.
Lysingin kihlakunta
Lysingin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 438,04 neliökilometriä ja asukasluku 8 469 henkeä. Kihlakuntaan kuuluneet kunnat olivat Västra Tollstad, Ödeshög, Stora Åby, Trehörna, Rök, Heda, Svanshals ja Kumla.
Kihlakunnan tuolloisista kunnista Kumla kuuluu nykyään Mjölbyn kuntaan ja muut Ödeshögin kuntaan.
Sveitsin cup
Sveitsin cup (, , , ) on Sveitsin jalkapallon kansallinen cup-kilpailu. Sitä on järjestetty vuodesta 1934 asti. Menestynein joukkue on zürichiläinen Grasshopper, joka on voittanut turnauksen 19 kertaa. Turnauksen voittaja pääsee Eurooppa-liigan karsintakierrokselle.
Göstringin kihlakunta
Göstringin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 727,06 neliökilometriä ja asukasluku 12 646 henkeä. Kihlakuntaan kuuluneet kunnat olivat Appuna, Hov, Bjälbo, Allhelgona, Järstad, Högby, Hogstad, Väderstad, Rinna, Ekeby, Åsbo, Blåvik ja Malexander.
Kihlakunnan tuolloisista kunnista Rinna, Ekeby, Åsbo, Blåvik ja Malexander kuuluvat nykyään Boxholmin kuntaan, Hov kuuluu Vadstenan kuntaan ja muut Mjölbyn kuntaan.
Vifolkan kihlakunta
Vifolkan kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 289,21 neliökilometriä ja asukasluku 6 273 henkeä. Kihlakuntaan kuuluneet kunnat olivat Västra Harg, Östra Tollstad, Sya, Veta, Viby, Herrberga, Normlösa ja Västerlösa.
Kihlakunnan tuolloisista kunnista Västerlösa kuuluu nykyään Linköpingin kuntaan ja muut Mjölbyn kuntaan.
Valkebon kihlakunta
Valkebon kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 395,92 neliökilometriä ja asukasluku 6 409 henkeä. Kihlakuntaan kuuluneet kunnat olivat Ledberg, Rappestad, Sjögestad, Vikingstad, Gammalkil, Nykil ja Ulrika.
Kihlakunnan tuolloiset kunnat kuuluvat nykyään Linköpingin kuntaan ja sijaitsevat sen eteläosassa.
Kindan kihlakunta
Kindan kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 221,27 neliökilometriä ja asukasluku 16 064 henkeä. Kihlakuntaan kuuluneet kunnat olivat Vårdnäs, Tjärstad, Kättilstad, Hägerstad, Oppeby, Hycklinge, Horn, Västra Eneby, Kisa ja Tidersrum.
Kihlakunnan tuolloisista kunnista Vårdnäs kuuluu nykyään Linköpingin kuntaan ja muut muodostavat Kindan kunnan.
Ydren kihlakunta
Ydren kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 673,96 neliökilometriä ja asukasluku 6 640 henkeä. Kihlakuntaan kuuluneet kunnat olivat Norra Vi, Sund, Asby, Torpa, Västra Ryd ja Svinhult.
Kihlakunnan tuolloiset kunnat muodostavat nykyään Ydren kunnan, joka on saanut nimensä kihlakunnan mukaan.
Finspångin läänin kihlakunta
Finspångan läänin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 591,21 neliökilometriä ja asukasluku 26 207 henkeä. Kihlakuntaan kuuluneet kunnat olivat Godegård, Tjällmo, Hällestad, Vånga, Finspångin kauppala, Regna ja Skedevi.
Kihlakunnan tuolloisista kunnista Godegård ja Tjällmo kuuluvat nykyään Motalan kuntaan, Vånga Norrköpingin kuntaan ja muut muodostavat Finspångin kunnan.
Valajärvi (Tammela)
Valajärvi on Paimionjoen vesistöön kuuluva järvi Tammelan Letkun kylässä. Järvi kuuluu Paimionjoen sivujoen Pajulanjoen valuma-alueeseen. Sen pinta-ala on 51,8 hehtaaria, rantaviivan pituus 4,1 kilometriä ja korkeus merenpinnasta 107,4 metriä.
Järvi laskee lounaassa olevaa puroa myöten Pajulanjoen latvahaaraan Suojokeen. Purossa on Valakoski-niminen koski.
Järveen laskee koillisesta Vatalammi, jonka korkeus merenpinnasta on 107,5 metriä ja pinta-ala 2,45 hehtaaria. Vatalampeen laskee idästä Kaitalammi ja kaakosta Kaakkolammi, jonka korkeus merenpinnasta on 115,7 metriä ja pinta-ala 1,34 hehtaaria.
Neogames
Neogames on vuonna 2003 perustettu suomalainen, voittoa tavoittelematon videopelialan yhdistys, jonka tavoitteena on tukea Suomen peliteollisuuden kehitystä. Neogames järjestää muun muassa vientimatkoja ja verkostoitumistapahtumia sekä laatii selvityksiä alan tilanteesta. Järjestö koordinoi Tekesin Skene-ohjelmaa, jolla rahoitetaan pelialan yrityksiä.
Suomen videopelialan kattojärjestönä Neogamesin jäseniin kuuluu myös Suomen Pelinkehittäjät ry. Neogames on ollut perustamassa Nordic Game Institute -säätiötä, joka yhdistää pohjoismaiset maakohtaiset järjestöt, sekä eurooppalaista kattojärjestöä European Games Developer. Neogames toimii myös yhteistyössä IGDA Finland ry:n (IGDAn jäsenjärjestö) kanssa.
Neogamesin johtaja on Koopee Hiltunen.
Tanskan cup
Tanskan cup () on Tanskan jalkapallon kansallinen cup-turnaus. Ensimmäinen kausi pelattiin vuonna 1955. Menestynein joukkue on Aarhus GF yhdeksällä mestaruudellaan.
HMS Betony (K274)
HMS Betony (viirinumero K274) oli Britannian Kuninkaallisen laivaston vuonna 1943 valmistunut parannellun Flower-luokan korvetti, joka palveli toisessa maailmansodassa.
Alus tilattiin 8. joulukuuta 1941 Aberdeenista Alexander Hall and Companyltä. Sen köli laskettiin 26. syyskuuta 1942 telakkanumerolla 687 ja alus laskettiin vesille 22. huhtikuuta 1943. Alus valmistui 31. elokuuta.
Alus lainattiin 28. elokuuta 1945 Intialle, joka liitti sen laivastoonsa nimellä "RIN Sind". Alus palautettiin 17. toukokuuta 1946 Britannian kuninkaalliselle laivastolle ja se myytiin vuonna 1947 Thaimaalle, joka liitti sen laivastoonsa nimellä "Prasae". Alus haaksirikkoutui 7. tammikuuta 1961 myrskyssä Korean rannikolla ja se romutettiin 13. tammikuuta 1951.
Promessi
Promessi (, lupaus) tarkoittaa sellaista sitoumusta, jossa henkilö, jolla on joissakin arpajaisissa ostettu arpaseteli, kirjallisesti sitoutuu toiselle henkilölle joko kokonaan taikka osaksi antamaan sen voiton, joka tämän arvan osalle mahdollisesti sattuu.
Tällainen sopimus ei välttämättä ole oikeudellisesti velvoittava vaan riippuu sen maan lainsäädännöstä, jota asiassa noudatetaan.
HMNZS Arabis
HMNZS Arabis (viirinumero K385) oli Uuden-Seelannin laivaston vuonna 1944 valmistunut parannellun Flower-luokan korvetti, joka palveli toisessa maailmansodassa.
Britannian kuninkaallinen laivasto tilasi 22. heinäkuuta 1942 Greenockista George Hall and Companyltä. Sen köli laskettiin 26. helmikuuta 1943 ja alus laskettiin vesille 28. lokakuuta. Alus valmistui 16. maaliskuuta 1944.
Alus luovutettiin valmistuessa Uudelle-Seelannille, joka liitti sen laivastoonsa 22. helmikuuta 1944 nimellä "HMNZS Arabis" ensimmäisenä päällikkönään kapteeniluutnantti J. H. Seelye. Alus lähti Atlantin saattueen mukana Azoreille, josta se jatkoi matkaansa Bermudalle ja läpäisi Panaman kanavan sekä vieraili San Diegossa, Pearl Harborissa ja Suvassa ennen saapumistaan Aucklandiin 15. elokuuta.
Alus lähti miinanraivauskaluston asentamisen jälkeen Salomonin saarille ja se saapui 14. joulukuuta Renardinsalmeen, jossa sen päällikkö otti 25. miinanraivaajalaivueen johtoonsa "HMNZS Matailta". Alus palasi Aucklandiin 20. kesäkuuta 1945. Se teki kaksi matkaa Noumeaulle heinäkuussa saattaakseen "HMNZS Tuin" ja kaksitoista moottoritorpedovenettä takaisin kotimaahan.
Alus palautettiin Britannian kuninkaalliselle laivastolle vuonna 1948 ja se romutettiin elokuussa 1951.
Mon kihlakunta
Mon kihlakunta () oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 931,10 neliökilometriä ja asukasluku 5 849 henkeä. Kihlakuntaan kuuluneet kunnat olivat Bottnaryd, Mulseryd, Angerdshestra, Bondstorp, Stengårdshult, Norra Unnaryd, Öreryd, Norra Hestra, Valdshult, Åsenhöga ja Källeryd.
Kihlakunnan tuolloisista kunnista Bondstorp kuuluu nykyään Vaggerydin kuntaan, Källeryd ja Åsenhöga kuuluvat Gnosjön kuntaan, Stengårdshult, Öreryd, Norra Hestra ja Valdshult kuuluvat Gislavedin kuntaan ja muut ovat osa Jönköpingin kuntaa.
Södra Vedbon kihlakunta
Södra Vedbon kihlakunta () oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 924,56 neliökilometriä ja asukasluku 13 592 henkeä. Kihlakuntaan kuuluneet kunnat olivat Mariannelundin kauppala, Hässleby, Ingatorp, Bellö, Edshult, Hult, Mellby, Höreda, Eksjön maalaiskunta, Norra Solberga ja Flisby.
Kihlakunnan tuolloisista kunnista Norra Solberga ja Flisby kuuluvat nykyään Nässjön kuntaan ja muut Eksjön kuntaan.
Good Weather Forecast
Good Weather Forecast on saksalainen yhtye. Yhtyeen musiikissa on vaikutteita dance- , pop- , elektro- , ja rock-musiikista. Yhtye kutsuu itse musiikkigenreänsä Power popiksi.
Tourunjärvi
Tourunjärvi on Paimionjoen vesistöön kuuluva järvi Tammelan Patamon kylässä. Järvi kuuluu Paimionjoen sivujoen Pajulanjoen valuma-alueeseen. Sen pinta-ala on 14,54 hehtaaria, rantaviivan pituus 1,71 kilometriä ja korkeus merenpinnasta 103,5 metriä.
Järvi laskee pitkin Korsunojaa lännessä Pajulanjoen latvahaaraan Myllyjokeen.
Järveen laskee pohjoisesta Mustalammi, johon edelleen laskee luoteesta Haiponjärvi.
Springtoys
Springtoys oli suomalainen mobiilipelejä kehittänyt yritys, jonka Housemarque perusti vuonna 2000 eriyttämällä yhtiön sisällä toimineen mobiilipeliyksikön omaksi pelitaloksi. Vuosi perustamisensa jälkeen Springtoys oli saanut jo yli 10 miljoonaa euroa rahoitusta. Sen omistajiksi olivat tulleet muun muassa Wllington Partners, Eqvitec Partners ja Sonera.
Wap-hypen tuomalla sijoitusrahalla Springtoys lähti nopeaan kasvuun ja työllisti parhaimmillaan yli 80 henkeä. Hieman yli vuodessa yritys oli ehtinyt kehittää melkein 30 mobiilipeliä – ongelmaksi muodostui kuitenkin jakelukanavien kehittymättömyys. Puhelinmalleja oli satoja ja pelit piti kääntää jokaiselle erikseen. Wap-yhteydet olivat myös hitaita ja kalliita. Lisäksi kauppapaikkoja hallinnoineet teleoperaattorit ottivat suuren osan tuotoista – sopimuksia tehtiin myös sillä periaatteella, että Springtoys saisi osuutensa kun peli alkaisi levitä. Niin ei kuitenkaan käynyt. Housemarquen toimitusjohtajan Ilari Kuittisen mukaan Springtoys oli liian aikaisin liikkeellä mobiilipelien saralla.
Springtoys käytti varoja holtittomasti suhteessa tuottoihin. Yrityksen edustajat matkustivat paljon maailmalla etsimässä yhteistyökumppaneita. Springtoys perusti nopeassa ajassa konttorit Tampereelle, Rovaniemeen ja Singaporeen. Pääkonttori sijaitsi Helsingin Erottajalla. Yrityksen alkuvaiheen toimitusjohtaja Jarmo Kuusivuori perusteli kulurakennetta sijoittajien odotuksilla, sillä yritys piti saada nopeasti kasvuun. Eqviteq alkoi kiinnittää huomiota rahankäyttöön siinä vaiheessa, kun internet-yhtiöiden markkinat romahtivat Yhdysvalloissa. Wap-hypen puhjetessa Springtoys myytiin suomalaiselle Codeonlinelle vuonna 2002 sijoittajien vaatimuksesta. Pelitalot yhdistyivät Codetoys-nimiseksi yritykseksi, joka sai samalla kaksi miljoonaa euroa lisärahoitusta. Yhdistymishetkellä yrityksessä oli noin sata työntekijää.
Elina Lappalaisen mukaan suomalaismedian uutisointi Springtoysista ja Codetoysista kertoo, ”miten vaikea aikalaisten oli kritisoida uutta liiketoimintaa wap-kuplan sisältä”. Esimerkiksi vuonna 2002 "Talouselämä" uutisoi kuinka Codetoysin uusi peli ”valtaa Japania”" ja kuinka sijoittajat ”luottavat Codetoysiin”. Pari kuukautta myöhemmin yritys aloitti yt-neuvottelut, joiden seurauksena henkilöstö väheni 23:een.
Albanian cup
Albanian cup () on Albanian jalkapallon kansallinen cup-turnaus. Sitä on pelattu vuodesta 1939 lähtien. Menestyneimmät joukkueet ovat SK Tirana ja KF Partizani Tirana, joilla on kummallakin viisitoista mestaruutta.
Haiponjärvi
Haiponjärvi on Paimionjoen vesistöön kuuluva järvi Tammelan Torron ja Kallion kylien rajalla Torronsuon eteläpuolella. Järvi kuuluu Paimionjoen sivujoen Pajulanjoen valuma-alueeseen. Sen pinta-ala on 11,86 hehtaaria, rantaviivan pituus 2,5 kilometriä ja korkeus merenpinnasta 122,0 metriä.
Järven luusua on kaakossa ja se laskee siellä olevan Mulkkusuon halki kulkevaa ojaa pitkin Mustalammiin, joka edelleen laskee Tourunjärveen.
Yhtä lähellä Torronsuota Haiponjärvestä itään sijaitsevat Karkonlammi, Kailaanlammi ja Hakolammi sekä Kolmikkaanjärvi näistä itään laskevat Torronsuohon ja kuuluvat Kokemäenjoen vesistöön.
Luxemburgin cup
Luxemburgin cup () on Luxemburgin jalkapallon kansallinen cup-turnaus. Turnaus on järjestetty vuodesta 1922 lähtien. Menestynein joukkue on FA Red Boys Differdange viidellätoista mestaruudellaan.
Mustalammi (Tammelan Patamo)
Mustalammi on Paimionjoen vesistöön kuuluva järvi Tammelan Patamon kylässä. Järvi kuuluu Paimionjoen sivujoen Pajulanjoen valuma-alueeseen. Sen pinta-ala on 4,24 hehtaaria, rantaviivan pituus 0,96 kilometriä ja korkeus merenpinnasta 107,4 metriä.
Mustalammiin laskee luoteesta Haiponjärvi ja se laskee etelään Tourunjärveen. Järvi on suorantainen. Sitä ympäröivä suo on nimeltään Mustakorpi.
Moukarinheitto olympialaisissa
Moukarinheitto on kuulunut olympialaisten lajivalikoimaan miesten kilpailuissa vuodesta 1900 lähtien. Naisten moukari tuli olympialaisten ohjelmaan vuonna 2000. Lajin menestynein olympiaurheilija on yhdysvaltalainen John Flanagan, hän voitti kolme perättäistä olympiakultaa vuosina 1900–1908. Parhaiten olympialaisten moukarissa ovat menestyneet Yhdysvallat ja Neuvostoliitto.
Norra Vedbon kihlakunta
Norra Vedbon kihlakunta () oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 905,86 neliökilometriä ja asukasluku 13 321 henkeä. Kihlakuntaan kuuluneet kunnat olivat Askeryd, Bredestad, Bälaryd, Lommaryd, Haurida, Vireda, Marbäck, Frinnaryd, Linderås, Säby ja Adelöv.
Kihlakunnan tuolloisista kunnista Linderås, Säby ja Adelöv kuuluvat nykyään Tranåsin kuntaan ja muut muodostavat Anebyn kunnan.
Vistan kihlakunta
Vistan kihlakunta () oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 284,95 neliökilometriä ja asukasluku 6 357 henkeä. Kihlakuntaan kuuluneet kunnat olivat Grännan maalaiskunta, Visingsö, Ölmstad ja Skärstad.
Kihlakunnan tuolloiset kunnat kuuluvat nykyään Jönköpingin kuntaan.
Tvetan kihlakunta
Tvetan kihlakunta () oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 854,30 neliökilometriä ja asukasluku 23 348 henkeä. Kihlakuntaan kuuluneet kunnat olivat Svarttorp, Lekeryd, Järsnäs, Barkeryd, Nässjön maalaiskunta, Forserum, Öggestorp, Hakarp, Rogberga, Barnarp, Månsarp, Norrahammarin kauppala, Järstorp ja Bankeryd.
Kihlakunnan tuolloisista kunnista Barkeryd, Nässjön maalaiskunta ja Forserum kuuluvat nykyään Nässjön kuntaan ja muut Jönköpingin kuntaan.
Västbon kihlakunta
Västbon kihlakunta () oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 944,81 neliökilometriä ja asukasluku 33 679 henkeä. Kihlakuntaan kuuluneet kunnat olivat Anderstorp, Båraryd, Våthult, Bosebo, Villstad, Burseryd, Sandvik, Gryteryd, Södra Hestra, Långaryd, Färgaryd, Femsjö, Södra Unnaryd, Jälluntofta, Kållerstad, Ås, Bolmsö, Tannåker, Dannäs, Torskinge, Forsheda, Bredaryd, Reftele, Kulltorp ja Gnosjö.
Kihlakunnan tuolloisista kunnista Forsheda, Bredaryd, Torskinge ja Dannäs kuuluvat Värnamon kuntaan. Ljunbyn kuntaan Kronobergin läänissä kuuluu Tannåker ja Bolmsön pääosa, osia Bolmsöstä kuuluu myös Värnamon ja Gislavedin kuntiin. Gnosjön kuntaan kuuluvat Gnosjö ja pääosa Kulltorpista, pieni osa Kulltorpista kuuluu Värnamon kuntaan. Hylten kuntaan Hallandin läänissä kuuluvat Långaryd, Färgaryd, Femsjö, Södra Unnaryd ja Jälluntofta. Muut kunnat kuuluvat nykyään Gislavedin kuntaan.
Mehet-Weret
Mehet-Weret (muinaisegyptin "Suuri tulva") oli muinaisessa Egyptissä palvottu luomisen ja taivaan lehmänmuotoinen jumala. Mehet-Weret mainitaan jo vanhan valtakunnan aikaisissa pyramiditeksteissä. Mehet-Weret yhidstettiin Egyptissä moniin muihin jumalattariin, kuten Isikseen, Hathoriin ja Neithiin.
Mehet-Weret kuvattiin lähes aina lehmäksi, joka kannattelee sarviensa välissä auringonkehrää. Tutankhamonin haudasta löytynyt suuri kullattu hautajaisvuode kuvaa erittäin luultavasti Mehet-Weretiä, jota vuoteessa nimitetään Iset-Mehetiksi. Jumalattarella ei ilmeisesti ollut omaa kulttia tai papistoa, mutta tällä oli tärkeä osa hautajaiskulteissa.
Östbon kihlakunta
Östbon kihlakunta () oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 538,28 neliökilometriä ja asukasluku 20 795 henkeä. Kihlakuntaan kuuluneet kunnat olivat Kärda, Hånger, Värnamon maalaiskunta, Tånnö, Voxtorp, Rydaholm, Gällaryd, Fryele, Hagshult, Kävsjö, Åker, Tofteryd ja Byarum.
Kihlakunnan tuolloisista kunnista Byarum, Tofteryd, Hagshult ja Åker kuuluvat nykyään Vaggerydin kuntaan, Kävsjö kuuluu Gnosjön kuntaan ja muut Värnamon kuntaan.
Västran kihlakunta
Västran kihlakunta () oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 815,44 neliökilometriä ja asukasluku 25 428 henkeä. Kihlakuntaan kuuluneet kunnat olivat Ödestugu, Malmbäck, Almesåkra, Bringetofta, Hylletofta, Svenarum, Vrigstad, Nydala, Hjälmseryd, Stockaryd, Hultsjö, Skepperstad, Hjärtlanda, Norra Ljunga, Vallsjö, Norra Sandsjö, Bodaforsin kauppala, Fröderyd, Bäckaby, Ramkvilla ja Södra Solberga.
Kihlakunnan tuolloisista kunnista Nydala kuuluu nykyään Värnamon kuntaan, Svenarum kuuluu Vaggerydin kuntaan, Ödestugu kuuluu Jönköpingin kuntaan, Bringetofta, Malmbäck, Almesåkra ja Norra Sandsjö kuuluvat Nässjön kuntaan, Fröderyd, Bäckaby, Ramkvilla ja Södra Solberga kuuluvat Vetlandan kuntaan ja muut entiset kunnat kuuluvat Sävsjön kuntaan.
Östran kihlakunta (Småland)
Östran kihlakunta () oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 298,46 neliökilometriä ja asukasluku 18 473 henkeä. Kihlakuntaan kuuluneet kunnat olivat Korsberga, Lemnhult, Näshult, Stenberga, Skirö, Nye, Bäckseda, Näsby, Myresjö, Lannaskede, Nävelsjö, Björkö, Vetlandan maalaiskunta, Skede, Alseda, Ökna, Karlstorp ja Kråkshult.
Kihlakunnan tuolloisista kunnista Kråkshult kuuluu nykyään Eksjön kuntaan ja muut Vetlandan kuntaan.
Resogun
Resogun on suomalaisen Housemarquen kehittämä vokselipohjainen sivultapäin kuvattu shoot ’em up -videopeli. Sony Computer Entertainment julkaisi sen PlayStation 4:lle, PlayStation 3:lle ja PlayStation Vitalle. PS4-versio julkaistiin Pohjois-Amerikassa ja Euroopassa marraskuussa 2013. Vita- ja PS3-versiot julkaistiin joulukuussa 2014.
Pelissä on vaikutteita Eugene Jarvisin "Defenderistä".
"Resogun" sai hyvän vastaanoton kriitikoilta. Metacriticin laskema painotettu keskiarvo valikoiduista arvosteluista on 84/100.
Östran kihlakunta
Östran kihlakunta () on ollut seuraavien Ruotsin kihlakuntien nimi:
Tayet
Tayet oli muinaisessa Egyptissä palvottu kutomisen jumalatar, joka liitettiin vahvasti muumioimiseen. Tayet mainitaan jo vanhan valtakunnan aikaisissa pyramiditeksteissä. Tekstien mukaan Tayet on faraon äiti, joka vaatettaa hänet, kerää hänen luunsa, suojelee hänen päätään ja antaa hänelle suosion yhdessä muiden jumalten kanssa.
Myöhemmin Tayet ajateltiin palsamoijien puhdistustelttaan, mutta ennen kaikkea hän oli muumion käärinliinojen jumalatar. Tayet yhdistettiin muihinkin jumaluuksiin, Neithiin, Osirikseen, Isikseen ja Neftykseen. Tayetilla ei ollut omia temppeleitä, mutta häntä kunnioitettiin näiden häneen liitettyjen jumaluuksian pyhäköissä.
Australian luterilainen kirkko
Australian luterilainen kirkko ("Lutheran Church of Australia") on luterilainen kirkko, joka toimii Australiassa. Kirkon jäsenmäärä on 49 600.
Ensimmäiset luterilaiset saapuivat Australiaan Saksasta 1838. Näiden keskuudessa tapahtui hajaannus 1846, minkä jälkeen seurakuntiin tuli pastoreita useista lähteistä, kuten saksalaisista lähetysjärjestöistä ja lukuisista yhdysvaltalaisista luterilaisista synodeista. Vuonna 1966 yhdistyivät Evangelical Lutheran Church in Australia sekä United Evangelical Lutheran Church of Australia nykyiseksi Australian luterilaiseksi kirkoksi.
Kirkolla on 466 seurakuntaa, joissa on 49 600 jäsentä. Kirkko kuuluu liitännäisjäsenenä Kansainväliseen luterilaiseen neuvostoon, mutta on myös Luterilaisen maailmanliiton liitännäisjäsen. Uuden-Seelannin luterilainen kirkko kuuluu Australian luterilaisen kirkon alaisuuteen.
Ruijanpolku
Ruijanpolku oli Suomen Lapin ja Norjan Ruijan yhdistänyt historiallinen kulkureitti. Sen alkupiste oli Sodankylän Sompion lapinkylässä sijainnyt Rieston kylä, joka 1960-luvun lopulla jäi Lokan tekojärven alle. Riestoon puolestaan oli yhteys aina Perämereltä saakka, ensin Kemijokea ja sitten sen sivujokea Luiroa pitkin. Koko Perä- ja Jäämeren väliseltä matkaltaan siitä on käytetty myös nimitystä Ruijanreitti.
Ruijanpolun käyttäminen loppui 1900-luvun alkupuolella, mutta nykyään vanhasta reitistä on maastoon merkitty 35 kilometrin pituinen Sompion luonnonpuistossa ja Urho Kekkosen kansallispuistossa kulkeva osuus Sodankylän Sompiojärven ja Inarin Kiilopään välillä. Ruijanpolku kuuluu myös Museoviraston määrittelemiin valtakunnallisesti merkittäviin rakennettuihin kulttuuriympäristöihin.
Ruijanpolkua on kuljettu ainakin 1400–1500-luvuilta lähtien ja kirjallisissa lähteissä se mainitaan ensimmäistä kertaa vuonna 1598. Ruijanpolku oli Lapin merkittävimpiä väyliä, jota Ruijaan suunnanneiden kulkijoiden lisäksi käyttivät myös etelään päin matkanneet Inarin ja Utsjoen asukkaat. Sitä pitkin kulkivat muun muassa Jäämeren rikkaille vesille suunnanneet kalastajat, erilaiset kauppiaat sekä myös veronkantajat ja papit. 1600-luvulta alkaen polku palveli myös Suomesta Ruijaan suuntautunutta nälänhätien ja sotien aiheuttamaa muuttoliikettä. Sodankylästä Ivalon kautta Petsamoon johtanut maantie eli Jäämerentie valmistui 1910-luvulla osittain vanhojen Ruijanpolkujen sekä Prospektor-kaivosyhtiön rakentaman ns. kultatien päälle. Ruijanpolun reittejä on maastosta hävittänyt myös esimerkiksi Saariselän matkailukeskuksen rakentaminen.
Reiston kylän pohjoispuolella Ruijanpolku haarautui kahdeksi eri reitiksi, jotka myöhemmin kohtasivat Inarissa. Itäinen reitti oli käytössä lähinnä talvisin. Se kulki Riestosta Luirojärven kautta Saariselän itäpuolitse ja edelleen Pajujärven, Kermikkajärven ja Akujärven kautta Inariin.
Kesäisin käytetty läntinen reitti kulki Rieston kylästä aluksi Riesto- ja Muteniajokia pitkin Sompiojärvelle, sieltä Nattastuntureiden kautta Kopsusjärven länsipuolitse Inarin Laanilan kylään. Laanilasta polku jatkui Saariselän halki Törmäsen kylään ja sieltä edelleen Kyrön kylään eli nykyiseen Ivaloon ja saapui lopulta Inarijärven rantoja pitkin Inariin. Sieltä Ruijanpolku jatkui vielä Pielpajärven, Utsjoen ja Tenojoen kautta Jäämeren rannalle sekä toista reittiä myöten Tshuolisjärven ja Näätämön kautta Barentsinmerelle.
Nykyisin retkeilijöiden käytössä oleva Ruijanpolku on noin 35 kilometrin pituinen ja kulkee läntistä reittiä pitkin Sompiojärveltä Nattasten kautta Laanilaan. Viimeiset seitsemän kilometriä polusta on luonnon- ja kansallispuistojen ulkopuolella. Reitin varrella on muun muassa tulentekopaikka sekä laavuja. Sompiojärven rannalla on myös leirintäalue, reitin puolivälissä Kaptukaislammella puolestaan sijaitsevat yöpymiseen tarkoitetut alueet.
Uppvidingen kihlakunta
Uppvidingen kihlakunta () oli kihlakunta Kronobergin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 2 107,25 neliökilometriä ja asukasluku 23 960 henkeä. Kihlakuntaan kuuluneet kunnat olivat Åseda, Åsedan kauppala, Nottebäck med Granhult, Sjösås, Hornaryd, Drev, Dädesjö, Herråkra, Lenhovda, Älghult, Hälleberga, Ekeberga ja Algutsboda.
Kihlakunnan tuolloisista kunnista Hälleberga kuuluu nykyään Nybron kuntaan Kalmarin läänissä ja Algutsboda kuuluu Emmabodan kuntaan myös Kalmarin läänissä. Ekeberga kuuluu Lessebon kuntaan, Sjösås, Hornaryd, Drev ja Dädesjö puolestaan Växjön kuntaan. Muut kunnat muodostavat nykyisen Uppvidingen kunnan.
Idlib
Idlib (; myös "Edlib" tai "Idleb") on kaupunki Syyrian luoteisosassa.
Syyrian pääkaupunki on linnuntietä noin 270 kilometriä etelään, Aleppo noin 55 kilometriä koilliseen ja Turkin raja lähimmillään noin 25 kilometrin päässä lännessä.
Kaupunki sijaitsee Aleppon ja Latakian välissä. Se on tärkeä tekstiilituotannon keskus ja yksi Syyrian maataloustuotannon kärkialueita. Päätuotteisiin kuuluvat puuvilla, murot ja hiutaleet, oliivit, viikunat, viinirypäleet, tomaatit, seesami ja mantelit. Lisäksi kehruuteollisuutta ja oliiviöljyn puristamoja.
Maaliskuussa 2015 uutisoitiin islamistiryhmien muodostaman Jaish al-Fatahin vallanneen yhteistoimin strategisesti tärkeänä pidetyn Idlibin kaupungin. Sittemmin kaupungin hallinta on keskittynyt erityisesti Syyrian opposition sotilaalliselle järjestölle, Vapaan Syyrian armeijalle, joka onnistui häätämään Isisin joukot kaupungista. Järjestö oli vastaavasti ajanut Isisin helmikuussa 2015 pois Alepposta. Aikaisemmin al-Qaidaan liitetty Hay'et Tahrir al-Sham eli entinen al-Nusran rintama valtasi Idlibin Ahrar al-Sham-ryhmän taisttelijoiden vetäydyttyä kaupungista heinäkuussa 2017.
Heinonen HK-2 Valkuainen
Heinonen HK-2 Valkuainen on Juhani Heinosen kehittelemä kaksipaikkanen yleisilmailukone, joka pohjautui hänen aiempaan HK-1 Keltiäiseensä. Koneen suunnittelua tehtiin Heinosen oman työn lisäksi Teknillisen korkeakoulun teekkarien harjoitustöinä lujuuslaskujen ja aerodynaamisen suunnittelun osalta. HK-2 Valkuainen peri suurilta osin HK-1 Keltiäisen siiven joillakin pienillä profiilimuutoksilla, mutta koneen runko suunniteltiin lähes alusta alkaen uudelleen, koska siitä haluttiin HK-1:n yksipaikkaisen sijasta kaksipaikkainen ja rinnakkainistuttava. Konetyypin ensimmäisen edustajan, joka myöhemmin sai rekisteritunnuksen OH-HKX rakentaminen aloitettiin Jämillä vuonna 1961 koneen puurakenteisiin liittyvillä töillä. Puolivalmis kone siirrettiin kevättalvella 1962 voimalaitteen, kuomun ja laskutelineiden asentamista varten Malmille, ja se valmistui lentokuntoon maaliskuussa 1963. Ensilento tehtiin 29. maalikuuta 1963, ja koneen todettiin koelennoillaan vastaavan odotuksia niin suoritusarvojen kuin lento-ominaisuuksiensa osalta. OH-HKX oli Suomen ilma-alusrekisterissä edelleen vuonna 2015.
HK-2 Valkuaisen runko ja siivet ovat rakenteeltaan kokopuiset. Rungon pinnoituksena on vaneri ja siivissä kangas. Laskuteline on tyypiltään kannuspyöräteline ohjattavalla kannuksella, ja koneen päätelineet kiinnittyvät siiven rakenteisiin. 110 litran polttoainesäiliö on rungossa.
Kongan kihlakunta
Kongan kihlakunta () oli kihlakunta Kronobergin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 487,31 neliökilometriä ja asukasluku 24 552 henkeä. Kihlakuntaan kuuluneet kunnat olivat Långsjö, Ljuder, Älmeboda, Linneryd, Hovmantorp, Lessebon kauppala, Furuby, Hemmesjö, Tegnaby, Östra Torsås, Uråsa, Nöbbele, Väckelsång, Tingsås, Tingsrydin kauppala ja Södra Sandsjö.
Kihlakunnan tuolloisista kunnista Långsjö ja Vissefjärda kuuluvat nykyään Emmabodan kuntaan Kalmarin läänissä. Hovmantorp ja Ljuder kuuluvat Lessebon kuntaan, Tingsås, Älmeboda, Linneryd, Södra Sandsjö ja Väckelsång Tingsrydin kuntaan ja muut kunnat Växjön kuntaan.
Paraguayn evankelis-luterilainen kirkko
Paraguayn evankelis-luterilainen kirkko ("Iglesia Evangélica Luterana del Paraguay") on luterilainen kirkko, joka toimii Paraguayssa. Kirkon jäsenmäärä on noin 4 000.
Paraguayssa on toiminut luterilainen kirkko vuodesta 1938 lähtien. Se on koostunut lähinnä luterilaisista siirtolaisista. Virallisen aseman uskonnollisena yhdyskuntana se on saanut 1983.
Kirkolla on 62 seurakuntaa, joissa on noin 4 000 jäsentä. Kirkko kuuluu Kansainväliseen luterilaiseen neuvostoon.
Kinnevaldin kihlakunta
Kinnevaldin kihlakunta () oli kihlakunta Kronobergin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 733,89 neliökilometriä ja asukasluku 14 429 henkeä. Kihlakuntaan kuuluneet kunnat olivat Almundsryd, Urshult, Jät, Kalvsvik, Tävelsås, Dänningelanda, Vederslöv, Skatelöv (osittain), Öja, Bergunda ja Öjaby.
Kihlakunnan tuolloisista kunnista Skatelöv sijaitsi osittain myös Allbon kihlakunnassa ja se kuuluu nykyään Alvestan kuntaan. Entisistä kunnista Almundsryd ja Urshult kuuluvat nykyään Tingsrydin kuntaan ja muut Växjön kuntaan.